hy hy hy hy hy en hy hy hy hy hy hy hy hy hy hy hy hy hy hy hy hy hy hy en en en en fr en en en ca en fi zh en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy az hy
2019-ին աղքատության մակարդակը Հայաստանում գնահատվել է 26.4%
+374 (10) 52 01 41 [email protected]
Լրահոս Պաշտոնական Տնտեսական Ֆինանսական Սոցիալական Մարզային Բիզնես ատաշե Միջազգային Խորհրդատու Մամուլ Հարցազրույց Մենք
Բիզնես ատաշե Միջազգային Խորհրդատու Մամուլ Ծածկագիր 485 Հարցազրույց UBA Talks Մենք
2019-ին աղքատության մակարդակը Հայաստանում գնահատվել է 26.4%
2019 թվականին աղքատության մակարդակը Հայաստանում գնահատվել է 26.4%։
Այս մասին տեղեկանում ենք Վիճակագրական կոմիտեի (ՀՀ ՎԿ) հրապարակած «Հայաստանի սոցիալական պատկերը և աղքատությունը» նոր զեկույցից։ Ինչպես պարզաբանված է զեկույցում, 2019-ի աղքատության մակարդակը համադրելի չէ 2018թ.-ին արձանագրված 23.5% աղքատության ցուցանիշին՝ պայմանավորված աղքատության գծի, ինչպես նաև սպառման և աղքատության չափման մեթոդաբանության փոփոխությամբ:
Այլ խոսքով՝ աղքատության հաշվարկման և գնահատման մեթոդաբանությունը փոխվել է։ Աղքատությունը Հայաստանում գնահատվում է 1996 թվականից սկսած: 2019 թվականից օգտագործվում է Համաշխարհային բանկի վերանայված՝ չորրորդ մեթոդաբանությունը, այն է՝ աղքատության գնահատումն ըստ չորս շեմերի։
Ըստ վերին գծի՝ աղքատ են համարվել նրանք, ում սպառումը մեկ չափահաս անձի հաշվով ցածր է եղել աղքատության վերին գծից՝ 53 043 դրամ/ամսական։ Բնակչության 43.8%-ը համապատասխանում է այս շեմին։
Չափավոր (կամ շատ) աղքատ են գնահատվել նրանք, ում սպառումը մեկ չափահաս անձի հաշվով ցածր է եղել աղքատության ստորին գծից՝ 35 054 դրամ/ամսական։ Բնակչության 10.2%-ն այս շեմին է։
Ծայրահեղ աղքատ կամ թերսնված են համարվել նրանք, ում սպառումը մեկ չափահաս անձի հաշվով ցածր է եղել աղքատության պարենային գծից՝ 23 763 դրամ/ամսական։ Բնակչության 1.4%-ն է ծայրահեղ աղքատ։
Ինչ վերաբերում է աղքատության միջին ցուցանիշին, ապա աղքատ են գնահատվել նրանք, ում սպառումը մեկ չափահաս անձի հաշվով ցածր է եղել աղքատության միջին գծից, ինչն աղքատության ստորին և վերին գծերի միջինն է։ Դա 44 048 դրամ/ ամսական շեմն է։ Ինչպես նշվեց, աղքատ է բնակչության 26.4%-ը։
Արագածոտն ամենաաղքատ մարզն է
Աղքատությունը Հայաստանում ըստ մայրաքաղաքի և մարզերի խիստ տարբերվում է։ 2019 թվականի տվյալներով՝ Երևանում աղքատության մակարդակը կազմել է 14.1%: Ամենաաղքատ մարզը Արագածոտն է՝ 51.4% աղքատության մակարդակով։
Տարիներ շարունակ Հայաստանի ամենաաղքատ մարզը համարվելէ Շիրակը։ 2019 թվականի տվյալներով՝ աղքատության մակարդակն այս մարզում 48.4% է։
Աղքատության մակարդակը Հայաստանում 23.5% է. ամփոփվել է 2018 թվականը
Աղքատությունն արտահայտվում է տարբեր ձևերով և շոշափում կյանքի տարբեր կողմեր` սպառում, պարենային անվտանգություն, առողջություն, կրթություն, իրավունքներ, ներառյալ ձայնի, անվտանգության, արժանապատվության և արժանապատիվ աշխատանքի իրավունքը: Այն ցուցանիշները, որոնք ներկայացված են հոդվածում, ցույց են տալիս բնակչության նյութական աղքատությունը։
Իսկ ոչ նյութական աղքատության բնորոշիչներն են` վատ առողջությունը, կրթական ցածր մակարդակը կամ անգրագիտությունը, սոցիալական անտեսվածությունը կամ մերժվածությունը, անպաշտպանվածությունը, իրավունքների և խոսքի ազատության անկիրառելիությունը և այլն։
Հիշեցնենք, որ 2020 թվականի հունվարի սկզբի դրությամբ Հայաստանում մշտական բնակչության թվաքանակի ցուցանիշը կազմել է 2 մլն 959.7 հազ. մարդ և 2019 թվականի տարեսկզբի համեմատ նվազել է 5.6 հազ. մարդով կամ 0.2%-ով:
Երևան, Արշակունյաց 2ա, Մամուլի շենք
+374 (10) 52 01 41 [email protected]
Մեր մասին Հանդիպումներ Թրեյնինգներ Ֆինանսական գրագիտություն
Վարքականոն Աշխատանք RSS հոսք
Լրահոս Պաշտոնական Տնտեսական Ֆինանսական Սոցիալական Մարզային Բիզնես ատաշե Միջազգային Խորհրդատու
Լուսանկարներ Տեսանյութ Փոդքասթ Մամուլ Ծածկագիր 485 Հարցազրույց UBA Talks Մենք
Մեջբերումներ անելիս հղումը ejc.am-ին պարտադիր է: Օգտագործման պայմաններ Մշակված է MATEMAT-ում